Daniel Kubeš
<s>Daniel Kubeš (Prag, 7. veljače 1978.) je bivši češki rukometaš i reprezentativac, aktualni izbornik reprezentacije Češke (zajedno s Janom Filipom) i trener njemačkog drugoligaša TV Emsdetten.</s>

<s>Igračku karijeru započeo je u Dukli Prag, odakle je 2001. godine prešao u švedski HK Drott Halmstad.</s><s>Nakon tri godine u Švedskoj, Kubeš prelazi u njemački TuS N-Lübbecke.</s><s>U Njemačkoj će igrati do kraja svoje profesionalne karijere, igrajući za HSG Nordhorn, TBV Lemgo, THW Kiel i, posljednje, za MT Melsungen.</s>

<s>Za češku reprezentaciju je nastupio 140 puta i postigao 210 golova.</s><s>Umirovio se 2014. godine.</s><s>Odmah po umirovljenju, imenovan je češkim izbornikom, zajedno s Janom Filipom, a iste godine dobio je i trenerski angažman u TV Emsdettenu.</s>

<s>Češki rukometaši
Rukometni treneri
Biografije, Prag</s>

